《和斯立夜校试卷呈同舍十二韵》
宋代·晁说之

校艺来从鲁，闻韶昔在齐。
幸容葭倚树，欢会食甘藜。
礼数延文士，雄豪动武奎。
严凝池上雪，灿烂谷中霓。
喜见双头锦，争求独角犀。
化金思点灶，画酒愿分篦。
气壮如观海，言危拟去梯。
且思竭马力，马敢效牛蹊。
萧统闻香臭，刘郎善品题。
铅黄方宴集。风雨惜风携。
永遣愁城破，休教眉宇低。
故乡我自乐，归去逐群鸡。

作者简介：晁说之（1059年—1129年），字以道、伯以，因慕司马光之为人，自号景迂生，济州钜野（今山东巨野）人。元丰五年（1082），进士及第，苏东坡称其自得之学，发挥《五经》，理致超然，以“文章典丽，可备著述”举荐。范祖禹亦以“博极群书”荐以朝廷，曾巩亦力荐。晁说之与晁补之、晁冲之、晁祯之都是当时有名的文学家。